А як не сказаць пра конкурсы сярод удзельнікаў свята — “краса – доўгая каса”, “ногі сусветнага стандарту”, “вось гэта кулак!” і іншыя! Мора жартаў, усмешак, радасці разлілося наўкола падчас гэтых конкурсаў. І нічога незвычайнага тут няма, што самы вялікі кулак аказаўся ў механізатара Аляксандра Арлова, ногі сусветнага стандарту – у майстра спорту міжнароднага класа па лёгкай атлетыцы Пятра Дабравіцкага (аказваецца, чарневіцкая зямля шчодрая і на спартсменаў!). Уладальніцай доўгай касы-красы стала ўжо вядомая нам Кацярына Ганебная.